“Oltin to‘p”ga da’vogarlarning yakuniy ro‘yxati ma’lum qilindi

Nashrimiz orqali FIFA tomonidan “Yilning eng yaxshi futbolchisi” nomiga da’vogarlik qiladigan o‘yinchilar ro‘yxati ma’lum qilinganligi haqida yozgan edik. “ITAR-TASS” agentligi xabar berishicha, federatsiya “Oltin to‘p—2013”ga nomzod futbolchilarning yakuniy ro‘yxatini e’lon qildi.

Avvalgi ro‘yxatda futbolchilar soni 32 nafar bo‘lgan bo‘lsa, yangi ro‘yxatda ular 23 tani tashkil etmoqda: Krishtianu Ronaldu, Garet Beyl (“Real”),  Zlatan Ibrohimovich, Edinson Kavani, Tiago Silva (“PSJ”), Radamel Falkao (“Monako”), Eden Azar (“Chelsi”), Andres Inyesta, Lionel Messi, Neymar, Xavi, (“Barselona”), Filipp Lam, Tomas Myuller, Manuel Noyer, Frank Riberi, Aryen Robben, Bastian Shvaynshtayger (“Bavariya”), Robert Levandovski (“Borussiya Dortmund”), Mesut Ozil (“Arsenal”), Andrea Pirlo (“Yuventus”), Luis Suares (“Liverpul”), Yahyo Ture (“Manchester Siti”), Robin van Persi (“Manchester yunayted”).
FIFA dekabr oyida yuqoridagilardan so‘rovda eng ko‘p ball jamg‘argan uch nafar finalchi nomini e’lon qiladi. G‘oliblar milliy termalar murabbiylari va kapitanlari , shuningdek, FIFA taklif etgan OAV xodimlari tomonidan tanlab olinadi.
G‘oliblar 2014-yilning 13-yanvarida Syurix shahrida bo‘lib o‘tadigan 2012/2013 mavsumi yakunlari bo‘yicha mukofotlarni topshirish marosimida e’lon qilinadi.
Eslatib o‘tamiz, 2009-yildan buyon “Oltin to‘p”ga “Barselona” hujumchisi argentinalik Lionel Messi egalik qilib kelmoqda.
Xabarda, shuningdek, 2013-yilning eng yaxshi murabbiyiga 10 nafar nomzodning ro‘yxati ham keltirilgan. Ular: Karlo Anchelotti (“Real”), Rafael Benitis (“Napoli”), Antonio Konte (“Yuventus”), Visente del Boske (Ispaniya terma jamoasi), Aleks Fergyuson (“Manchester yunayted”), Yupp Xaynkes (“Bavariya”), Yurgen Klopp (“Borussiya Dortmund”), Joze Mourinyu (“Chelsi”), Luis Felipe Skolari (Braziliya terma jamoasi) hamda Arsen Venger (“Arsenal”).